open-index/open-wikipedia-markdown huggingface dataset:
Kauriin kääntöpiiri (radio-ohjelma)

**Kauriin kääntöpiiri** oli maailmanmusiikkia esittelevä radio-ohjelma. Sitä toimitti Hannu Blommila.

*Kauriin kääntöpiiriä* lähettivät Radiomafia, YleQ ja Yle Radio 1. Ohjelma lopetettiin 2009.

## Lähteet

## Aiheesta muualla
*
Luettelo Irlannin saarista

Listaan kuuluvat sekä Irlannin tasavallan että Pohjois-Irlannin saaret.

## Rannikolla sijaitsevat saaret
### [[Irlanninmeri]]

* Copelandinsaaret
** Lighthouse Island (Old Island)
** Copelandinsaari (Oileán Chóplainn, Copeland Island eli Big Island)
** Mew Island
* Skerries, Dublin
** Shenick Island
** St Patrick's
** Colt
** Rockabill, joka muodostuu kahdesta pikku saaresta
* Lambay Island
* Ireland's Eye
* Bull Island
* Dalkey Island
* Tuskar Rock

### [[Kelttimeri]]

* Saltee Islands
** Great Saltee
** Small Saltee
* Corkin luonnonsatamassa:
**  Great Island
**  Fota Island
**  Haulbowline
**  Spike Island
* Sherkin Island
* Ringaroga
* Cape Clear Island
* Fastnet Rock – Irlannin eteläisin kolkka

### Lounaisrannikko
* Beren Island
* Garinish Island
* Dursey Island
* Bull Rock
* Scariff Island
* Deenish Island
* Skellig Island
* Skellig Michael
** Little Skellig
* Puffin Island
* Valentia Islandi
* Blasket Island
** Great Blasket Island
** Beginish
** Inishnabro
** Inishvickillane
** Inishtooskert
** Tearaght Island – Irlannin läntisin kolkka
* Magharee Island
* Fenit Island
* Great Samphire Island
* Small Samphire Island

### Länsirannikko
Claren kreivikunta:
* Inishmore Island

Galwayn kreivikunta:
* Aransaari
** Inisheer (Inis Oírr)
** Inishmaan
** Inishmore (Inis Mór)
* Aughinish
* Omey Island
* Inishark
* Inishbofin

* **[[Mayon kreivikunta]]**
* Inishturk
* Clare Island
* Clew Bay Islands
** Collanmore Island
* Achill Island – Irlannin suurin saari
* Achillbeg
* Inishbiggle
* Inishkea Islands
** Inishkea South
** Inishkea North
* Stags of Broadhaven
* Pig Island
* Illanmaster

Kerryn kreivikunta:
* Seven Hogs tai Maharee Islands
* Fenit Island
* Great Samphire Island
* Small Samphire Island

## Luoteisrannikko

* Inishmurray, Sligon kreivikunta
* Rathlin O'Birne, Donegalin kreivikunta
* Roaninish, Donegalin kreivikunta
* Arranmore, Donegalin kreivikunta
* Tory Island
* Inishbofin, Donegalin kreivikunta
* Rutland Island, Donegalin kreivikunta

### Pohjoinen kanaali
* Rathlin Island – Pohjois-Irlannin suurinsaari
* Canon Rock – Irlannin itäisin kolkka

### Saaret järvissä
* Lough Leane:
** Innisfalle Island
* Lough Gill:
** The Lake Isle of Inisfree
** 21 muuta
* Alempi Lough Erne:
** Ardy More
** Buck Island
** Carin Island
** Cleenishmeen Island
** Coughraninsaari
** Crevinishaughynsaari
** Cruninish Island
** Derryinch
** Devenish Island
** Ferny Island
** Gall Island
** Goat Island
** Gravellyn Islandi
** Horse Island
** Inish Beg
** Inish Conra
** Inish Davar
** Inish Divann
** Inish Doney
** Inish Fovar
** Inish Free
** Inish Lougher
** Inishmacsaint
** Inish More
** Inishmakill
** Kinnausy Island
** Leftus Island
** Long Island
** Lustybeg Island
** Lustymore Island
** Owl Island
** Great Paris Island
** Rabbit Island
** Rosscor Island
** Rough Island
** Trasna Island
** White Island
* Ylempi Lough Erne:
** Bleanish Island
** Corratistune
** Dernish Island
** Inishcorkish
** Inishleague
** Inishlirroo
** Inishlught
** Killygowa Island
** Naart Island
** Shanaghy
** Tonregee Island
** Traanish

### Saaret joissa
* Shannon:
** King's Island Limerick
NOLA

__NOTOC__
**NOLA** on Downin ensimmäinen studioalbumi, joka julkaistiin 15. syyskuuta 1995. Se debytoi Yhdysvalloissa Billboard 200 -listan sijalla 57.

NOLA on lyhenne sanoista New Orleans Louisiana. Albumin tekeminen alkoi vuonna 1991. Albumin ilmestymisen jälkeen vuonna 1995 yhtye hajosi ja jäsenet alkoivat tehdä musiikkia muissa projekteissa. Yhtye jatkoi toimintaansa vuonna 2001, jota seurasi vuoden 2002 albumi *[[Down II: A Bustle in Your Hedgerow]]*.

## Kappaleet
#
#
#
#
#
#
#
#
#
#
#
#
#

## Kokoonpano
* Phil Anselmo – laulu
* Pepper Keenan – kitara
* Kirk Windstein – kitara
* Todd Strange – basso
* Jimmy Bower – rummut

### Vierailevat muusikot
* Big Ross Karpelman – koskettimet
* Lil' Daddy – lyömäsoittimet
* Sid Montz – lyömäsoittimet

## Arvostelut
* Allmusic: 

## Lähteet

## Aiheesta muualla
* 
*
Sergio López Miró

**Sergio López Miró** (s. 15. elokuuta 1968 Barcelona, Katalonia) on entinen espanjalainen uimari, joka voitti pronssia 200 metrin rintauinnissa kesäolympialaisissa 1988. 

López toimii nykyään uinnin päävalmentajana Länsi-Virginian yliopistossa, Morgantownissa.

## Lähteet
*Länsi-Virginian yliopisto  Luettu 2.3.2007
Kupittaan savirata

**Kupittaan Savi Oy:n rata** oli saven kuljetukseen käytetty 600&nbsp;mm:n raideleveydelle rakennettu kapearaiteinen rautatie, joka kulki savenottopaikoilta Turun Halisista Itäharjulla  
sijainneelle Kupittaan Saven tiilitehtaalle.

Savirata rakennettiin noin 1925, ja se oli käytössä vuoteen 1962 saakka. Radalla oli myös puinen silta Aurajoen yli nykyisen Turun ylioppilaskylän kohdalla Halistenkosken lähellä. Tämä silta rakennettiin 1939 rataa pidennettäessä, ja sitä jouduttiin korjaamaan joka vuosi jäidenlähdön jälkeen. Kupittaan savirata ristesi myös Turun raitiotien kanssa Vanhan Hämeentien kohdalla.

Savivaunujen vetämiseen käytettiin aluksi hevosia, mutta 1930-luvulla radalle hankittiin Saksasta kaksi Deutz MLH332-dieselveturia. Toinen vetureista kävi vuonna 1943 Kannaksella Merisuon rautatiellä, mutta se palautettiin radalle sopimattomana. 

Sotakorvauksinakaan kalusto ei kelvannut.

Kun radan liikenne loppui 1962, veturit myytiin romuksi ja savirata purettiin. Kupittaan Savi Oy:n tiilitehdas lopetti toimintansa 1969.

## Lähteet

## Aiheesta muualla

* Kupittaan saviradan linjaus, kartassa merkitty kenttäradaksi (Topografinen kartta\Peruskartta 1:20.000 Turku 1947-1948, Timo Meriluodon karttasivut)
*Kuvia Kupittaan saviradalta sen toiminnan aikana vuonna 1960
*Kuvia saviradan Aurajoen ylittäneen sillan jäänteistä
Visegrád-ryhmä

**Visegrád-ryhmä** (alkujaan **Visegrádin kolmio**) on neljän Keski-Euroopan maan muodostama allianssi. Se perustettiin Visegrádin kaupungissa 15. helmikuuta 1991, jolloin perustajajäseninä olivat Puola, Tšekkoslovakia ja Unkari. Silloin sovittiin maiden välisestä poliittisesta ja taloudellisesta yhteistyöstä. Kun Tšekkoslovakia hajosi, sekä Tšekki että Slovakia liittyivät Visegrád-ryhmään. Nykyään kaikki Visegrád-ryhmän maat ovat Euroopan unionin jäseniä. 
Maat perustivat myös vapaakauppajärjestö CEFTAn vuonna 1994, johon myös muut itäblokin maat ovat myöhemmin liittyneet.

Visegrád-ryhmä on saanut nimensä Visegrádin kaupungista, jota Unkarin kuningas Kaarle Robert piti hallintopaikkanaan ja jossa järjestettiin Unkarin, Puolan ja Böömin kuninkaiden kokous vuonna 1335.

## Katso myös
* Kolmen meren aloite
* Intermarium
* Lublinin kolmio

## Lähteet

 
## Aiheesta muualla

* Viralliset nettisivut
* International Visegrad Fund official homepage
* Cooperation of Visegrád Four Member Countries (V-4) in energy
Timo E. Korva

**Timo Ensio Korva** (s. 9. kesäkuuta 1948 Posio) on suomalainen poliitikko ja virkamies. Hän toimi keskustan kansanedustajana vuosina 1991–1995 ja 2001–2003. Hän on toiminut myös Kemijärven kaupunginjohtajana (1986–2008), Lapin läänin maaherrana (2008–2009) ja Lapin aluehallintoviraston ylijohtajana (2010–2013).

Korva valmistui valtiotieteiden maisteriksi vuonna 1972. Valmistuttuaan hän työskenteli 1972–1973 tutkijana työministeriössä, 1973–1975 yliaktuaarina tilastokeskuksen kansantaloudellisessa tilinpitotoimistossa, 1975–1984 Kemijärven suunnittelusihteerinä ja 1984–1987 Lapin lääninhallituksen suunnittelupäällikkönä.

Vuonna 1986 Korva valittiin Kemijärven kaupunginjohtajaksi. Hän jäi tehtävästä virkavapaalle aloitettuaan Lapin läänin maaherrana vuonna 2008. Vuoden 2010 alussa hän aloitti Lapin aluehallintoviraston ylijohtajana ja hänelle myönnettiin kaupunginjohtajan tehtävästä ero. Kaupunginjohtajana, maaherrana ja aluehallintoviraston ylijohtajana toimimisen lisäksi Korva on toiminut myös Lapin liiton hallituksen puheenjohtajana. Hän jäi eläkkeelle vuonna 2013. 

Korva valittiin kansanedustajaksi vuonna 1991 Lapin läänin vaalipiiristä. Hän toimi koko vaalikauden jäsenenä kahdessa valiokunnassa, hallintovaliokunnassa ja puolustusvaliokunnassa. Korva putosi eduskunnasta vaaleissa 1995, joissa jäi Lapissa keskustan varaedustajaksi. Hän oli ehdolla Lapin vaalipiirissä myös vaaleissa 1999 ja jäi jälleen puolueensa varaedustajaksi. Kansanedustaja Ossi Korteniemi joutui syyskuussa 2001 jättämään eduskunnan sairauden vuoksi, ja Korva nousi eduskuntaan hänen tilalleen. Hän toimi kansanedustajana vuoteen 2003 asti. 

Korva on ollut naimisissa vuodesta 1971 ja hänellä on kolme lasta, kaksi tytärtä ja poika. Hänellä on myös kymmenen lapsenlasta.

## Lähteet
Johann Philipp Achilles Leisler

**Johann Philipp Achilles Leisler** (1. elokuuta 1771 tai 1772 – 8. joulukuuta 1813) oli saksalainen luonnontieteilijä.

Lääketieteen tohtori Johann Leisler kuvaili ja nimesi useita lintulajeja, muun muassa lapinsirrin, pikkusirrin ja lyhytvarvaskiurun. Lapinsirrin hän nimesi ystävänsä Coenraad Jacob Temminckin mukaan. Leisler asui Hanaussa ainakin 1800-luvun alussa. Hänen tyttärensä Louise von Ploennies (1803–1872) oli runoilija ja näytelmäkirjailija.

Eläintieteilijä Heinrich Kuhl (1797–1821) nimesi metsälepakon (*Nyctalus leisleri*) Leislerin kunniaksi.

## Teoksia
* Populäres Naturrecht. Eichenberg, Frankfurt 1799–1806.
* Über medicinische Wahrheit und über die Mittel, sie zu erlangen. Eichenberg, Frankfurt 1802.
* Nachträge zu Bechsteins Naturgeschichte Deutschlands. Schameck, Hanau 1812.
David Ginola

**David Ginola** (s. 25. tammikuuta 1967) on entinen ranskalainen jalkapalloilija, joka tuli tunnetuksi Newcastlessa ja Tottenhamissa ja pelasi niiden jälkeen vielä myös Aston Villassa ja Evertonissa. Hän pelasi Englannin Valioliigassa vuosina 1995–2002 yhteensä 190 ottelua ja pelasi myös Ranskan maajoukkueessa 17 ottelua, mutta joutui erimielisyyksiin sekä ihailijoidensa että valmentajiensa kanssa ja putosi maajoukkueesta 1990-luvulla. Hänet on valittu vuoden pelaajaksi sekä Ranskassa vuonna 1993 että Englannissa kaudella 1998–1999. Hän on toistaiseksi ainoa ranskalainen pelaaja, joka on saanut kyseisen tittelin kummassakin maassa.

Ginolan sydän pysähtyi hyväntekeväisyysottelussa 19. toukokuuta 2016. Hän oli kliinisesti kuolleena kahdeksan minuuttia ja oli erittäin lähellä lopullista kuolemaa. Sydänkohtauksen jälkeen hänelle tehtiin nelinkertainen sydämen ohitusleikkaus.

Hän on ollut naimisissa Coraline-vaimonsa kanssa vuodesta 1991, ja heillä on kaksi aikuista lasta. Ginola on esiintynyt mainoksissa ja tehnyt työtä myös mallina.

## Seurat
*Toulouse FC (1985–1988) 
*Racing Club de Paris (1988–1990)
*Stade Brestois (1990–1992)
*Paris Saint-Germain FC (1992–1995)
*Newcastle United FC (1995–1997)
*Tottenham Hotspur FC (1997–2000)
*Aston Villa FC (2001–2002)
*Everton FC (2002)

## Lähteet
Lohikäärmevuoret

**Lohikäärmevuoret** () on vuoristo Etelä-Afrikan itäosassa ja Lesothossa. Noin 1&nbsp;100 kilometrin mittainen vuorijono kulkee lounais–koillissuunnassa ulottuen Kapmaasta Transvaaliin. Korkein huippu on 3&nbsp;482 metrin korkuinen Thabana Ntlenyana Lesothon puolella. 

Lohikäärmevuorilla on Unescon maailmanperintöluetteloon kuuluva Maloti-Drakensbergin puisto. Sen Etelä-Afrikan puoleinen osa on uKhahlamban luonnonpuisto, jossa on Saharan eteläpuolisen Afrikan merkittävin esiintymä kalliomaalauksia. Royal Natalin luonnonpuiston alueella puolestaan sijaitsevat Tugelan putoukset, viisi peräkkäistä vesiputousta, joiden yhteiskorkeus on 948 metriä.

## Katso myös
* Maloti

## Lähteet
* *CD-Facta 2005*
### Viitteet
Korpikarhunsammal

**Korpikarhunsammal** eli korvenkarhunsammal (*Polytrichum commune*) on korkeaksi kasvava, laajoja mattoja muodostava sammal, jota karhut käyttävät usein talvipesiensä eristeenä ja pehmusteena. Se kuuluu korpikarhunsammalten sukuun. Toisinaan notkokarhunsammalta (*Polytrichum uliginosum*) on pidetty kuuluvana korpikarhunsammal -lajiin, mutta nykyisin sitä pidetään omana lajinaan. 

## Ulkonäkö ja koko
Korpikarhunsammal voi kasvaa 40 cm pitkäksi. Sen haarattomissa versoissa harittaa suoraan sivuille melko tiheään jopa yli 1 cm:n pituisia neulasmaisia lehtiä. Nämä kapeat ja hammaslaitaiset lehdet myötäilevät kuivina vartta. Punertava pesäkeperä on 6–12 cm pitkä. Nelisärmäinen itiöpesäke on aluksi pysty, mutta kääntyy itiöiden valmistuessa vaakasuoraksi.

## Levinneisyys
Korpikarhunsammal kasvaa yleisenä koko Suomessa.

## Elinympäristö
Korpikarhunsammal muodostaa mättäitä happamiin suoperäisiin metsiin, puronvarsille ja rannoille, kosteille niityille, soiden reunamille ja erityisesti kuusikorpiin. Paikoin se levittäytyy komeiksi kasvustoiksi aarien alueille.

## Käyttö
Saamelaiset ovat käyttäneet kuivaa korpikarhunsammalta patjojen täytteenä.  Sammalessa on voitu yöpyä myös suoraan maastossa leikkaamalla siitä sopiva levy nukkujan alustaksi ja peitoksi. Korpikarhunsammalesta voi tehdä letittämällä pehmeän, kesän kestävän kynnysmaton, ja sota-aikana sitä on käytetty myös harjojen tekoon.

## Lähteet
Korpirahkasammal

**Korpirahkasammal** (*Sphagnum girgensohnii*) on soistuvan kuusimetsän eli kehittyvän korven perusrahkasammal.

## Ulkonäkö ja koko
Korpirahkasammal on kookas (10-20 cm) rahkasammal. Se on väriltään vihreä ja sen latvus on päältä katsoen tähtimäinen. Sillä on kaksi ulospäistä ja yksi tai kaksi alaspäistä haaraa, jotka eivät kuitenkaan ole tiiviisti vartta vasten.

## Levinneisyys
Korpirahkasammal kasvaa Suomessa yleisenä koko maassa.

## Elinympäristö
Korpirahkasammal viihtyy keskiravinteisilla paikoilla mätäs- ja välipinnoilla.

## Lähteet
Paasikivi-Opisto

**Paasikivi-Opisto** on Turun Kakskerrassa sijaitseva kansanopisto ja ammattiopisto, joka on erikoistunut visuaalisen kulttuurin ja viestinnän aloille. Kansanopiston vapaan sivistystyön koulutuksia ovat median ja taiteen kansanopistolinjat sekä suomen kielen ja kulttuurin kansanopistolinjat. Ammatillisena koulutuksena opistolla voi opiskella media-alan ja kuvallisen ilmaisun perustutkintoa.

Opisto sijaitsee Kakskerran saaressa Harjattulassa, Harjattulan Kartanon alueella.
Paasikivi-Opiston tiloissa toimii myös Humanistisen ammattikorkeakoulun Turun kampus.

Kansallinen Kokoomus perusti opiston 1980 nuorisojärjestöjensä vedotessa siihen, että muillakin suurilla puolueilla oli ollut opistoja jo vuosikymmenien ajan.

## Lähteet

## Aiheesta muualla
* 
* 
*
Aki Pyysing

**Aki Taisto Olavi Pyysing** (s. 1967, Lappeenranta) on suomalainen pokeriammattilainen. Hän on kirjoittanut suomalaisen pokerikirjan *Pokerin käsikirja* yhdessä Marko Erolan kanssa sekä esiintynyt pokeriaiheisilla opetusfilmeillä. Pyysing kirjoittaa myös alan lehtiin ja verkkojulkaisuihin. Vuonna 2014 Pyysing valittiin Vuoden Pokerinaamaksi Finnish Poker Awards -gaalassa.

Pyysing on valmistunut laskentaekonomiksi Helsingin Kauppakorkeakoulusta. Pyysingin mukaan hän on enemmän käteispelaaja kuin turnauspelaaja. Ensimmäisen liveturnauksensa hän pelasi vuonna 1995 Helsingin Casinolla. Vuonna 2009 Pyysing voitti Helsinki Freezeout -turnaussarjassa 600 euron no limit hold’em terminator -turnauksen. Vuonna 2012 hän voitti Fennia Grand Slam -turnaussarjassa 2&nbsp;000 euron Omaha-turnauksen ja 52&nbsp;000 euroa. Aiemmin pokeriurallaan hän on voittanut turnauksia Sloveniassa, Venäjällä, Ranskassa ja Itävallassa.

Vuonna 2025 hän voitti Helsinki Freezeoutin kaksipäiväisesen pääturnauksen ja nappasi n. 150&nbsp;000&nbsp;€ kokonaispotista 37&nbsp;000&nbsp;€ siivun.

Aki Pyysing kirjoittaa viikoittaisia kolumneja Sijoitustieto.fi- ja Pokeritieto.com-verkkosivustoilla. Pyysingin sijoitusaiheinen kolumni julkaistaan sunnuntaisin ja pokeriaiheinen kolumni keskiviikkoisin.

## Teoksia

* 
*  (suom. Pokerin käsikirja) 
*  (teoksen verkkoversio )
* Pyysing, Aki & Erola, Marko: *Nettipokeri – texas hold'em* (DVD, 2006)
* Pyysing, Aki & Erola, Marko: *Nettipokeri 2 – turnauspelaaminen* (DVD, 2006)

## Lähteet

## Aiheesta muualla

* 
* Aki Pyysingin kolumneja Pokeritieto.com-sivustolla 
* Aki Pyysingin kolumneja Sijoitustieto.fi-sivustolla
David Martin

**David Martin** (s. 22. tammikuuta 1986 Romford, Iso-Britannia) on englantilainen jalkapallomaalivahti. Rafael Benítez hankki Martinin Milton Keynes Donsista Liverpooliin tammikuussa 2006 mutta ura jatkui lainasopimuksilla muissa seuroissa. Vuonna 2010 Martin palasi Milton Keynesiin ja pelasi siellä seitsemän vuotta. Vuonna 2017 hän siirtyi Englannin mestaruussarjassa pelaavaan Millwalliin ja vuonna 2019 valioliigaseura West Ham Unitediin.

Martin pelasi uransa ensimmäisen valioliigaottelun 30. marraskuuta 2019, kun West Ham voitti vierasottelussaan Chelsean maalein 0–1. Martin pelasi myös West Hamin kolme seuraavaa liigaottelua, joista kaksi joukkue hävisi ja kolmannessa voitti Southamptonin vieraskentällä maalein 0–1. Kauden viidennen liigaottelunsa Martin pelasi tammikuussa, kun hän tuli vierasottelussa Sheffield Unitedia vastaan kentälle jo 15. minuutilla loukkaantuneen Łukasz Fabiańskin tilalle. West Ham hävisi ottelun 1–0.

## Lähteet
* Liverpoolin kotisivut

### Viitteet
Lotokka

**Lotokka** on paikka noin kolmen kilometrin päässä Hammaslahden taajamasta lounaaseen Joensuussa. Alueen läpi kulkee Pieneen-Onkamoon laskeva **Lotokanjoki**, joka saa alkunsa Elinjoesta ja Rauanjoesta. Se on antanut nimensä myös Karjalan radan entiselle rautatieseisakkeelle, joka ei kylläkään sijaitse Lotokassa, mutta Lotokanjoki alittaa radan seisakkeen kohdalla. Paikallisjunat pysähtyivät seisakkeella 1. joulukuuta 1959 – 2. kesäkuuta 1973 välisenä aikana.

## Lähteet
Ruotsin Suomalainen (lehti)

**Ruotsin Suomalainen** on Ruotsissa viikoittain (joka torstai) ilmestyvä suomenkielinen sanomalehti. Lehden perusti vuonna 1964 Ruotsin suomalaisseurojen keskusliitto, ja sen levikki oli vuonna 2008 Ruotsin virallisen levikintarkastuksen (*Tidningstatistik*) mukaan 9 600 maksavaa tilaajaa. Toimituksen arvion mukaan lehdellä on 30 000 lukijaa viikoittain.

Lehti on sitoutumaton Ruotsin noin 450&nbsp;000 henkilöä käsittävän suomenkielisen väestön joukkotiedotusväline. Lehti keskittyy kertomaan raportoinnissaan ruotsinsuomalaisten tapahtumista ja asioista, joista Ruotsin ja Suomen lehdistö ei kerro ja joita kummankaan maan valtaväestön mediat eivät välttämättä tunne. Kyseessä on media, jonka tehtävänä on tuoda esiin ruotsinsuomalainen näkökulma Ruotsin ja Suomen mediakentässä. Lehden päätoimitus sijaitsee Tukholmassa, ja sillä on 10 aluetoimitusta eri puolilla Ruotsia suurimmilla suomalaispaikkakunnilla.

Lehden päätoimittajana ja vastaavana julkaisijana on vuodesta 2000 lähtien toiminut Tapani Kekki.

## Aiheesta muualla
*Lehden kotisivu
Gary Stevens

**Michael Gary Stevens** (s. 27. maaliskuuta 1963 Barrow-in-Furness, Englanti) on englantilainen jalkapalloilija, pelipaikaltaan puolustaja. 

Stevens tunnetaan parhaiten ajastaan Evertonissa, jossa hän pelasi 1980-luvulla 207 liigaottelua. Kovasta taklauspelistään tunnettu Stevens pelasi ensi kerran Howard Kendallin manageroimassa Evertonissa vuonna 1982 ja vakiinnutti paikkansa aloituskokoonpanossa nopeasti. Stevens oli myös tärkeä pelaaja Evertonissa, kun seura juhli kaudella 1984–1985 harvinaista "triplaa" voitettuaan liigamestaruuden lisäksi FA Cupin ja Cup-voittajien Cupin.

Stevens edusti urallaan myös Rangersia ja Tranmere Roversia.

Englannin maajoukkueessa Stevens pelasi 46 ottelua vuosina 1985–1992. Hän edusti maataan vuosien 1986 ja 1990 MM-kisoissa sekä vuoden 1988 EM-kisoissa.

## Lähteet
Paul Deschanel

**Paul Eugène Louis Deschanel** (13. helmikuuta 1855 Schaerbeek, Belgia – 28. huhtikuuta 1922 Pariisi) oli ranskalainen valtiomies, kirjailija ja Ranskan akatemian jäsen, joka toimi Ranskan kolmannen tasavallan presidenttinä 18. helmikuuta – 21. syyskuuta 1920.

Deschanel syntyi professori Émile Deschanelin (1819–1904) pojaksi Schaerbeekissä Belgiassa, jossa hänen isänsä asui maanpaossa sen vuoksi, että vastusti keisari Napoleon III:n hallitusta. Deschanel opiskeli taidetta ja oikeustiedettä.

Hänen ensimmäinen työpaikkansa oli sisäministeri Deshayes de Marcèren sihteerinä vuonna 1876. Lokakuussa 1885 Deschanel valittiin edustajaksi Eure-et-Loir’sta Ranskan parlamenttiin. Hänestä tuli yksi tasavaltalaisen edistyspuolueen johtohahmoista. Tammikuussa 1896 Deschanel valittiin Ranskan parlamentin varapuheenjohtajaksi. Varapuheenjohtajuutensa aikana Deschanel kamppaili vasemmistoa vastaan parlamentissa ja julkisuudessa laajemminkin. Kesäkuussa 1898 Deschanel valittiin parlamentin puheenjohtajaksi ja uudelleen samaan virkaan vuonna 1901, mutta hän ei tullut valituksi enää vuoden 1902 vaaleissa. Vuonna 1899 Deschanel valittiin Ranskan akatemiaan.

Vuosina 1904–1905 Deschanel tuki lakiehdotusta, jonka mukaan kirkko pitäisi erottaa valtiosta, mikä toteutettiinkin vuonna 1905.

Ranskan tasavallan presidentiksi Deschanel valittiin 17. tammikuuta 1920. Presidentiksi valitsemisen jälkeen hänen omituinen käytöksensä alkoi herättää huomiota. Kun eräs koululaisryhmä antoi hänelle lahjaksi kukkakimpun, hän heitti kukat takaisin ryhmän jäseniä päin yksi kerrallaan. Omituinen käytös jatkui toukokuun 24. päivän vastaisena yönä 1920, kun Deschanel katosi presidentin virkajunasta Montargis’n lähellä. Hän harhaili ratavartijan mökkiin pyjama päällä ja ilmoitti olevansa Ranskan tasavallan presidentti. Aluksi ratavartija ei uskonut häntä, joten hän soitti poliisin, joka vahvisti hänen väitteensä. Deschanel erosi virastaan 21. syyskuuta 1920. Edellisellä viikolla hän oli ilmestynyt Britannian suurlähettilään kutsuille alasti vain mitalit kaulassa. Lääkäri totesi Deschanelin olevan mielenvikainen. Hän sairasti todennäköisesti dementiaa tai kuppaa. Ranskassa tunnetaan edelleen ”Deschanel-ilmiö”: jos valtionpäämies tekee poliittiseen virheen, hänet kuvataan pilapiirroksissa pyjama päällä ja junan raiteiden vieressä.

## Lähteet
CIHEC

**CIHEC** on lyhenne sanoista *Commission Internationale d'Histoire et d'Etudes du Christianisme*. Se on vuonna 1952 perustettu kansainvälinen kattojärjestö kirkkohistorian alalla työskenteleville kansallisille tieteellisille seuroille ja kirkkohistorioitsijoille. Järjestöllä on kansalliset komissiot yli 30 maassa. CIHEC on The International Committee of Historical Sciencesin jäsen. CIHECin nykyinen puheenjohtaja on ruotsalainen Lundin yliopiston professori Anders Jarlert ja sihteeri dosentti Mikko Ketola Helsingin yliopistosta. Suomen kansalliskomission johtaja on Helsingin yliopiston teologisen tiedekunnan professori Aila Lauha. Suomen kirkkohistoriallinen seura on CIHEC:n jäsen. CIHEC järjestää konferensseja ja symposiumeja yhteistyössä muiden tahojen kanssa. Sen vuosikokous on yleensä kesäkuun alussa. Viimeiset vuosikokoukset ovat olleet Lyonissa (2019), Vatikaanissa (2018) ja Salzburgissa (2017).

## Aiheesta muualla
*CIHEC .
*Suomen kirkkohistoriallinen seura.
Vuoriston autonominen sosialistinen neuvostotasavalta

**Vuoriston autonominen sosialistinen neuvostotasavalta** (**Vuoriston ASNT**, myös **Vuoriston neuvostotasavalta**, ) oli lyhytikäinen Venäjän SFNT:aan kuulunut autonominen sosialistinen neuvostotasavalta Pohjois-Kaukasiassa. Vuoriston neuvostotasavalta perustettiin 20. tammikuuta 1921. Se muodostettiin Pohjois-Kaukasuksen vuoristotasavallan alueesta, sen jälkeen kun Neuvosto-Venäjän joukot olivat valloittaneet alueen. Neuvostotasavaltaan liitettiin myös eräitä ympäröiviä alueita. Neuvostotasavallan pinta-ala oli 73 000 km² ja asukasluku noin 800 000. Vuoriston neuvostotasavalta käsitti kuusi kansallista piirikuntaa.

Vuoriston neuvostotasavalta lakkautettiin 7. heinäkuuta 1924, jolloin siihen kuuluneista kansallisista piirikunnista muodostettiin autonomisia alueita ja autonomisia neuvostotasavaltoja, joista myöhemmin tuli nykyiset Kabardino-Balkarian, Karatšai-Tšerkessian, Tšetšenian, Pohjois-Ossetia-Alanian ja Ingušian tasavallat.
Crucified Barbara

**Crucified Barbara** oli ruotsalainen hard rock -yhtye, joka perustettiin Tukholmassa vuonna 1998. 

Crucified Barbaran alkuperäinen tyylilaji oli punk rock, mutta se otti sittemmin musiikkiinsa vaikutteita mm. heavy metalista ja rock'n'rollista. Yhtyeen single "Losing The Game" (8.12.2005) nousi Ruotsin hittilistan kahdeksannelle sijalle.

Crucified Barbaran debyyttialbumi *In Distortion We Trust* julkaistiin useissa maissa. Yhtye teki myös yhteistyötä Motörheadin kanssa.

Vuonna 2009 julkaistiin yhtyeen toinen albumi 'Til Death Do Us Party.

Yhtye ilmoitti lopettavansa kesäkuussa 2016. Laulaja Mia jatkoi soolouraansa Mia Karlssonina ja huhtikuussa 2017 yhtyeen muut jäsenet Klara, Ida ja Nicki perustivat uuden yhtyeen The Heard.

## Jäsenet
* Mia Coldheart – laulu, kitara
* Klara Force – kitara
* Ida Evileye – basso
* Nicki Wicked – rummut

## Diskografia
### Albumit
* 
* 
* 
* 

### Singlet
* Losing the Game (2005)
* Rock'nRoll Bachelor (2005)
* Play Me Hard (2006)
* Sex Action (2008)
* Jennyfer (2009)
* Fire (2009)
* Heaven or Hell (2010)
* Into the Fire (2012)
* To Kill a Man (2014)
* Electric Sky (2014)

## Aiheesta muualla
* Viralliset sivut
Äkkikuolema

**Äkkikuolema** on sairaudesta aiheutuva kuolema, joka tapahtuu välittömästi tai pian sen jälkeen, kun oireet ovat alkaneet. Arviolta 12&nbsp;% kaikista kuolemantapauksista on äkkikuolemia, ja 90&nbsp;% äkkikuolemista on sydänperäisiä.

Yleinen äkkikuoleman syy on sepelvaltimotauti. Muita sydänperäisiä aiheuttajia ovat mm. erilaiset rytmihäiriöt, synnynnäiset sydänviat (ml. Brugadan oireyhtymä ja hypertrofinen kardiomyopatia), sydänlihastulehdus tai sydämen alueella sijaitsevat kasvaimet. Myös perinnöllinen Marfanin oireyhtymä saattaa johtaa äkkikuolemaan sydämessä ja aortassa mahdollisesti ilmenevien tautitilojen seurauksena.

Pienillä lapsilla äkkikuolema on tavallisesti kätkytkuolema, jonka syitä ei tarkkaan tunneta.

Äkkikuoleman riskiä eri tilanteissa voidaan mitata mikromorteilla.

## Lähteet
Seppo Heikkinen

**Seppo Heikkinen** on eläkkeellä oleva Yleisradion pitkäaikainen historiaohjelmien toimittaja. Hän on tehnyt yli sata jaksoa Ylen historiapodcasteihin. Hänen toimittamiaan sarjoja ovat mm. *Viikingit – ryöväreitä, kauppiaita ja tutkimusmatkailijoita*, *Suomen muinaiset kuninkaat*, *Yhteiskunnan unohtamat*, *Yleisistä naisista seksityöntekijöihin*, *Matka keskiajan Suomeen*, *Suomi talvisodassa* ja *Suomi jatkosodassa*.  

Hän toimittanut myös historia-aiheisia artikkeleita Ylen verkkosivuille. 

Heikkinen on koulutukseltaan valtiotieteen ja kauppatieteiden maisteri ja on työskennellyt myös vuosina 1998–2000 omassa yrityksessään Tuotantoyhtiö Damascoksessa ja vuosina 1990–1993 Unescon palveluksessa Chilessä. 

Heikkinen on kirjoittanut kaksi Tammen julkaisemaa romaania: *Myyty Maa* 2007 ja *Mansikkakarnevaalit* (2011) .  

## Aiheesta muualla
*Seppo Heikkisen historiapodcast -sivu. 
*''Viikingit – ryöväreitä, kauppiaita ja tutkimusmatkailijoita''. Podcast. Yle Areena.
*''Suomen muinaiset kuninkaat''. Podcast. Yle Areena.
*''Yhteiskunnan unohtamat''. Podcast. Yle Areena.
*''Yleisistä naisista seksityöntekijöihin''. Podcast. Yle Areena.
*''Matka keskiajan Suomeen''. Podcast. Yle Areena.
*''Suomi talvisodassa''. Podcast. Yle Areena.
*''Suomi jatkosodassa''. Podcast. Yle Areena.
*historia-aiheisia artikkeleita. Yle.
Harry Howell

**Henry Vernon (Harry) Howell** (28. joulukuuta 1932 Hamilton, Ontario, Kanada – 10. maaliskuuta 2019) oli jääkiekkoilija ja New York Rangersin pitkäaikainen tähtipelaaja ja eniten otteluita seuran paidassa pelannut puolustaja. Howell voitti 1967 viimeisen Norris Trophyn eli parhaan puolustajan palkinnon ennen NHL:n laajenemista. Hän sanoi olevansa iloinen kunnianosoituksesta, koska myöhemmin palkinto kuuluisi Bobby Orrille.

## Saavutuksia ja palkintoja
### Pelaajana
* ssa 1954, 1963, 1964, 1965, 1967, 1968 ja 1970
* New York Rangersin kapteeni 1955–57
* Norris Trophy 1967 (paras puolustaja)
* NHL:n ykköstähdistössä 1967
* Hockey Hall of Fameen 1979

### Kykyjenetsijänä
* Stanley Cup 1990 (Edmonton Oilersin organisaatiossa)

## Lähteet
Jimmy Eat World

**Jimmy Eat World** on yhdysvaltalainen rock-yhtye, joka perustettiin Mesassa, Arizonassa 1993. 

## Kokoonpano
### Nykyiset jäsenet
* Jim Adkins - laulu, kitara
* Tom Linton - kitara, taustalaulu
* Rick Burch - basso
* Zach Lind - rummut

### Entiset jäsenet
* Mitch Porter - basso (1993–1995)

## Diskografia
### Studioalbumit
* *[[Jimmy Eat World (albumi)|Jimmy Eat World]]*, 1994
* *[[Static Prevails]]*, 23. heinäkuuta 1996
* *[[Clarity]]*, 23. helmikuuta 1999
* *[[Bleed American]]* (uudelleennimetty *Jimmy Eat World*), 24. heinäkuuta 2001 Myynti:US - Platinaa
* *[[Futures]]*, 19. lokakuuta 2004 Myynti:US - Kultaa
* *[[Chase This Light]]*, 16. lokakuuta 2007
* *[[Invented]]* (2010)
* *[[Damage (albumi)|Damage]]* (2013)
* *[[Integrity Blues]]* (2016)
* *[[Surviving]]* (2019)

### EP:t
**[[One, Two, Three, Four]]* (1994)
**[[Jimmy Eat World (ep)|Jimmy Eat World]]* (1998)
**[[Last Christmas EP]]* (2001)
**[[Good to Go]]* (2002)
**[[Firestarter]]* (2004)
**[[Stay on My Side Tonight]]* (2005)

### Singlet
* "Lucky Denver Mint" (1999)
* "Bleed American" (2001)
* "The Middle" (2002)
* "Sweetness" (2002)
* "A Praise Chorus" (2003)
* "Pain" (2004)
* "Work" (2005)
* "Futures" (2005)
* "Big Casino" ([007)
* "Always Be" (2007)
* "My Best Theory" (2010)
* "Coffee and Cigarettes" (2011)
* "I Will Steal You Back" (2013)
* "Damage" (2013)

## Triviaa
*Yhtyeen kappaleen *"Pain"* &nbsp;voi kuulla Activisionin Tony Hawk's Underground 2-konsoli- ja tietokonepelissä sekä Midnight Club 3-konsolipelissä.
*Yhtyeen kappaleen *"Just Tonight..."* &nbsp;voi kuulla Burnout 3: Takedown -konsolipelissä
*Yhtyeen kappaleen *"The Middle"* voi kuulla Rock Band 2 ja Guitar Hero World Tour -peleissä ja kappaleen *"Bleed American"* pelissä Guitar Hero 5
*Yhtyeen kappaleen *"Sweetness"* voi kuulla EA:n pelissä NHL 2003

## Aiheesta muualla

* Viralliset sivut 
* Jimmy Eat World Myspacessa
* Fanisivusto 
* Jimmy Eat World Media Archive  - Sivu, jolta voi ladata Jimmy Eat World:in livevideoita yms.
International network of Baltic Church Historians

**International network of Baltic Church Historians** on lähinnä suomalaisten, virolaisten, latvialaisten ja liettualaisten kirkkohistorioitsijoiden muodostama tieteellinen verkosto. Siihen kuuluu n. 20 enimmäkseen nuoremman polven tutkijaa, jotka ovat järjestäneet tieteellisiä kokouksia vuodesta 2001 lähtien Tallinnassa, Tartossa, Riiassa ja Vilnassa. Suomesta kokouksiin ovat osallistuneet mm. professori Jouko Talonen, dosentti Mikko Ketola ja dosentti Mikko Malkavaara, kaikki heistä Helsingin yliopistosta. Baltian maista mukana ovat olleet mm. professori Riho Altnurme ja teologian maisteri Andrei Sychov Tarton yliopistosta, professori Riho Saard Tallinnasta ja tohtori Arunas Streikus Vilnasta.Ĭ

## Aiheesta muualla
* Kotisivut
Teloittaja (sarjakuvahahmo)

**Teloittaja**, oikealta nimeltään **Skurge**, on Marvel-kustantamon sarjakuvissa esiintyvä asgardilainen soturi. Teloittajan ensiesiintyminen tapahtui *Journey into Mystery* -julkaisun numerossa 103 (1964). Hahmon loivat käsikirjoittaja Stan Lee ja piirtäjä Jack Kirby. 

## Teloittaja muissa medioissa
 
Teloittaja toimii yhdessä Lumoojattaren kanssa välivastuksena  -videopelissä.
Bobby Kimball

**Robert "Bobby" Troy Kimball** (s. 29. maaliskuuta 1947) on yhdysvaltalainen laulaja, joka tunnetaan parhaiten yhtyeestä Toto.

Kimball varttui louisianalaisessa pikkukaupungissa ja osoitti jo lapsuudessaan musiikillista erityislahjakkuutta. Hän aloitti uransa Totossa 1977, mutta lähti siitä 1984. Hän palasi yhtyeeseen lyhyesti vuosina 1989–1990 ja on toiminut siinä jälleen vuodesta 1999. Vuonna 2008 Toton Steve Lukather ilmoitti jättäneensä yhtyeen ja yhtyeen toiminnan lakanneen. Kuitenkin vuonna 2010 Toto kasattiin uudelleen, mutta laulajana on toiminut siitä lähtien Joseph Williams. 

## Aiheesta muualla
* Viralliset sivut
Jacques Laperrière

**Joseph Hughes "Jacques" Laperrière** (s. 22. marraskuuta 1941 Rouyn, Quebec, Kanada) on entinen, NHL:n parhaaksi puolustajaksikin valittu kanadanranskalainen jääkiekkoilija. Hän edusti Montreal Canadiensia.

## Saavutuksia ja palkintoja
* Stanley Cup kuusi kertaa 
* Calder Trophy 1964
* Norris Trophy 1966 (paras puolustaja)
* Hockey Hall of Fameen 1987

## Lähteet
Depersonalisaatio

**Depersonalisaatio** on dissosiaatiota, jossa henkilö kokee itsensä epätodelliseksi. Termiä käytettiin ensimmäistä kertaa vuonna 1898.

Depersonalisaatiota saattaa ilmetä useissa psyykkisissä ja somaattisissa sairauksissa, mutta sen kaltaisia kokemuksia saattaa esiintyä satunnaisina myös terveillä ihmisillä. Toistuviin depersonalisaatiotiloihin ei aina välttämättä liity muita mielenterveyden ongelmia, vaan kyseessä on erillinen depersonalisaatiohäiriö.

Traumatisoitumisen yhteydessä tapahtuva rakenteellinen dissosiaatio voi sisältää depersonalisaation kokemuksia esim. "Se tapahtui, mutta ei minulle”, vaikeutta tunnistaa itseään peilistä tai vaikeutta kokea jokin kehon osa itseen kuuluvaksi. 

Depersonalisaatioon liittyy varsin usein myös derealisaatio, ympäristön kokeminen epätodelliseksi. Myös trauman aiheuttamissa takaumissa ympäristö koetaan epätodellisena, kun traumaan juuttuneen persoonallisuuden osa elää edelleen menneisyydessä.

## Lähteet
Pierre Pilote

**Joseph Albert Pierre Paul Pilote** (11. joulukuuta 1931 Kenogami, Quebec – 9. syyskuuta 2017 Barrie, Ontario) oli puolustajana pelannut kanadalainen jääkiekkoilija ja kolminkertainen Norris Trophy voittaja. Hän aloitti juniorikiekon St. Catharines Teepees -seurassa Ontario Hockey Associationissa ja jatkoi ammattilaisurheilun piiriin Buffalo Bisonsin organisaatioon American Hockey Leaguessa. Sittemmin Pilote pelasi 13 kautta National Hockey Leaguessa. Chicago Black Hawksissa Pilote pelasi vuodesta 1955 vuoteen 1968 kunnes myytiin Toronto Maple Leafsiin kaupassa, jossa Blackhawks sai Jim Pappinin. Torontossa Pilote pelasi vain yhden kauden ennen lopettamistaan.

Pierre Pilote muodosti yhden NHL:n historian parhaista puolustajapareista Elmer Vaskon kanssa. Hän sai ”teräsmiehen” maineen pelattuaan urallaan 376 ottelua peräjälkeen.

## Tilastot

## Saavutuksia ja palkintoja
* Stanley Cup 1961
* Chicago Blackhawksin kapteeni 1961–1968
* Norris Trophy 1963, 1964 ja 1965 (paras puolustaja)
* Hockey Hall of Fame 1975
* 1998 sijalla 59 *[[The Hockey News]]* -lehden 100 suurimman pelaajan NHL-painotteisella listalla
* 2005 Pilote sai kuvansa Kanadan postin postimerkkisarjaan, joka kunnioitti suurten pelaajien muistoa

## Katso myös
* The Hockey Newsin luettelo 100 parhaasta NHL-pelaajasta

## Lähteet
Pääasema

**Pääasemalla** voidaan tarkoittaa:
*Mitä tahansa etulinjaa
*Mannerheim-linjaa, talvisodan pääasemaa
*Pääasemaa jatkosodassa Karjalankannaksella 
*Pääasemaa jatkosodassa Itä-Karjalassa
Tom Johnson (jääkiekkoilija)

**Thomas Christian Johnson** (18. helmikuuta 1928 Baldur, Manitoba, Kanada – 21. marraskuuta 2007 Falmouth, Massachusetts, Yhdysvallat) oli jääkiekkoilija. Puolustaja Johnson pelasi Montreal Canadiensissa ja Boston Bruinsissa National Hockey League -liigassa. 

## Saavutuksia ja palkintoja
### Pelaajana
* Stanley Cup 1953, 1956, 1957, 1958, 1959 ja 1960
* Norris Trophy 1959 (paras puolustaja)
* Hockey Hall of Fame -valinta 1970

### Valmentajana
* Stanley Cup Boston Bruinsissa 1972
Tetrivaara

**Tetrivaara** on kyläkunta ja mäki Heinäveden kunnan itäosassa Pohjois-Karjalassa, noin 30 kilometriä itään kuntakeskuksesta. Vihtarin rautatieasema sijaitsee noin kahdeksan kilometriä kylästä luoteeseen. Alueella on ympärivuotista asutusta ja muutama maatila.

## Lähteet
Lauri Maijala

**Lauri Maijala** (s. 7. lokakuuta 1986 Lahti) on suomalainen teatteriohjaaja ja muusikko. Maijala opiskeli Teatterikorkeakoulussa Teatteritaiteen laitoksella ohjauksen koulutusohjelmassa. Hänen vanhempansa ovat näyttelijät Heidi Herala ja Seppo Maijala ja isovanhempansa näyttelijäpariskunta Helge Herala ja Marja Korhonen.

Vuonna 2005 Maijala toimi Suomen steinerkoulujen oppilasyhdistyksen Skoyn puheenjohtajana.

Maijala ohjasi esikoiselokuvaohjauksenaan *[[Juoppohullun päiväkirja (elokuva)|Juoppohullun päiväkirja]]n*, johon hän myös teki käsikirjoituksen.

## Teatterialan töitä
* lauluiltoja yhdessä säveltäjä Kaj Chydeniuksen kanssa, KOM-ravintola 2006 ja 2007
* ohjaajan assistentti ja rooli (Muntergöken) Svenska Teaternissa *[[The Sound of Music]]* -musikaalissa (ohj. Sven Sid) 2006–2008
* ohjaus ja rooli (Tohtori), *[[Woyzeck]]* - Teatteri Rujo, 2007
* ohjaajan assistentti Svenska Teaternissa *Mannerheim* - näytelmässä (ohj. Sven Sid), 2007
* musiikki, *Nainen ja anjovis* - Helsingin kaupunginteatteri 2007–2010
* ohjaus, musiikki ja rooli (Bernstedt), *Juopa* - Teatteri Silmänkääntäjä 2008
* ohjaus ja käsikirjoitus, *Kunnalliskertomus, eli Myyrän painajainen* - Teatteri Rujo, 2009
* ohjaus ja sovitus, *Vanja-eno* - Linnateatteri (2009)
* ohjaus ja käsikirjoitus, *Mannerheim- eli lapsistasi ei mitään* - Teatteri Rujo, 2010
* ohjaus ja dramatisointi Juha Vuorisen romaanista *[[Juoppohullun päiväkirja]]* - Linnateatteri (2010)
* ohjaus, *Ei lintu eikä kala* - Lappeenrannan kaupunginteatteri (2010)
* ohjaus, *Kenttä* - Linnateatteri (2011)
* ohjaus, *Mahagonnyn kaupungin nousu ja tuho* - UMO,Avanti!,Musiikkiteatteri Kapsäkki (2011)
* ohjaus ja käsikirjoitus, *Muoviukkeli- eli veteraani Johanneksen ilmestys* - Teatteri Vanha Juko (2011)
* ohjaus ja käsikirjoitus, *Hevosen tarina* - Lappeenrannan kaupunginteatteri (2012)
* Käsikirjoitus, *Ylihuomenna hän tulee* - Ryhmäteatteri (2012)
* ohjaus, *Kolme sisarta* - KOM-teatteri (2013)
* ohjaus ja käsikirjoitus, *Där vi en gång flått* -Viirus (2013)
* ohjaus, *Tuntematon sotilas-ooppera* - Oulun Kaupunginteatteri (2014)
* ohjaus, *Vallankumous* -  KOM-teatteri (2014)
* ohjaus ja sovitus, *Sattumia -*  KOM-teatteri (2015)
* ohjaus ja käsikirjoitus, *Kummitusjuna -* Helsingin kaupunginteatteri (2015)
* ohjaus, *Pasi was here -* KOM-teatteri (2016)
* ohjaus ja rooli (Vihtori Kosola), *Lapualaisooppera -* Teatteri Vanha Juko, Ylioppilasteatteri (2016)
* ohjaus, *Hamletinkone* - KOM-teatteri (2016)
* ohjaus, Pimpsonit - Q-teatteri (2023)
* ohjaus, *Täällä Pohjantähden alla* - Kansallisteatteri (2025)

## Valikoitu filmografia
* *[[Juoppohullun päiväkirja (elokuva)|Juoppohullun päiväkirja]]*, 2012, ohjaaja ja käsikirjoittaja
* *[[Tyttö nimeltä Varpu]]*, 2016, näyttelijä
* *[[Olavi Virta (elokuva)|Olavi Virta]]*, 2018, näyttelijä
* *[[Hölmö nuori sydän]]*, 2018, näyttelijä
* *[[Peruna (elokuva)|Peruna]]*, 2021, näyttelijä
* *[[Vuosisadan häät]]*, 2021, näyttelijä
* *[[Metsurin tarina]]*, 2022, näyttelijä
* *[[Järjettömän paska idea]]*, 2023, näyttelijä
* *[[Prinsessa Pikkiriikki (elokuva)|Prinsessa Pikkiriikki]]*, 2024, ohjaaja

## Lähteet

## Aiheesta muualla
*
Frederica Sagor Maas

**Frederica Sagor Maas** (6. heinäkuuta 1900 New York, New York, Yhdysvallat – 5. tammikuuta 2012 San Diegon piirikunta, Kalifornia, Yhdysvallat) oli yhdysvaltalainen käsikirjoittaja, kirjailija ja esseisti.

Maas syntyi New Yorkissa, ja hänen vanhempansa olivat venäläisiä siirtolaisia. Maas opiskeli journalismia Columbian yliopistossa ja käsikirjoitti muun muassa elokuvat *[[Ylioppilasheila]]* (1925) ja *[[Miten aviomiestä kesytetään]]* (1926). Hän meni naimisiin vuonna 1927 kollegansa Ernest Maasin kanssa. Ernest kuoli 1986, eikä heillä ollut lapsia.

Maasin viimeinen käsikirjoitus oli *The Shocking Miss Pilgrim* vuonna 1947. Vuonna 1999 Maas julkaisi vielä 99-vuotiaana omaelämäkertateoksen *The Shocking Miss Pilgrim: A Writer in Early Hollywood*.

Maas kuoli tammikuussa 2012 ollessaan 111-vuotias.

## Lähteet
Happy Mondays

**Happy Mondays** on manchesterilainen rockyhtye. Yhtyeen perustivat vuonna 1985 veljekset laulaja Shaun ja basisti Paul Ryder, kitaristi Mark "Moose" Day, kosketinsoittaja Paul Davis ja rumpali Gary Whelan. Myöhemmin yhtyeen liittyi tanssijaksi ja marakassistiksi Mark "Bez" Berry. Yhtye hajosi vuonna 1992, mutta on sittemmin koottu uudelleen yhteen laulaja Shaun Ryderin ympärille. 

Happy Mondaysin löysi Tony Wilson The Haçienda- yökerhossa järjestetystä bändikisasta. Wilson kiinnitti yhtyeen Factory Recordsiin, joka julkaisi sen viisi ensimmäistä albumia. Yhtye oli näkyvin ja menestyksekkäin osa Manchesterissa vaikuttanutta *[[Madchester]]*-ilmiötä. Shaun Ryder ja Bez perustivat Happy Mondaysin hajoamisen jälkeen Black Grape -yhtyeen.  

24 Hour Party People -elokuva heijastelee yhtyeen tarinaa.

## Diskografia
### Studioalbumit
* Squirrel and G-Man Twenty Four Hour Party People Plastic Face Carnt Smile (White Out) (1987)
* Bummed (1988)
* Pills 'n' Thrills and Bellyaches (1990)
* Yes Please! (1992)
* Uncle Dysfunktional (2007)

### Livealbumit
* Live (1991)
* Step On – Live in Barcelona (2005)

### Kokoelmat
* Double Easy – The U.S. Singles (1993)
* Loads (1995)
* Greats Hits (1999)
* The Platinum Collection (2005)
* Double Double Good: The Best of Happy Mondays (2012)

### EP:t
* Forty Five (1985)
* Madchester Rave On (1989)
* Hallelujah (1989)
* The Peel Sessions 1989 (1990)
* The Peel Sessions 1991 (1991)

### Singlet
* Freaky Dancin (1986)
* Tart Tart (1987)
* 24 Hour Party People (1987)
* Wrote for Luck (1988)
* Lazyitis (1989)
* W.F.L. (Wrote for Luck) (remix) (1989)
* Step On (1990)
* Lazyitis (One-Armed Boxer) (ft. Karl Denver) (1990)
* Kinky Afro (1990)
* Loose Fit (1991)
* Bob's Yer Uncle (1991)
* Judge Fudge (1991)
* Stinkin' Thinkin' (1992)
* Sunshine and Love (1992)
* The Boys Are Back in Town (1999)
* 24 Hour Party People (Jon Carter Mix) (2002)
* Playground Superstar (2005)
* Jellybean (2007)
* Dysfunktional Uncle (2007)
* Ooo La La to Panama (Emberá peoplen kanssa) (2015)
Teatteri Rujo

**Teatteri Rujo** on vuonna 2006 perustettu helsinkiläinen nuorten teatterintekijöiden ylläpitämä teatteriyhdistys. Teatteri Rujon nimellä ryhmä on tehnyt viisi näytelmää.

Teatteri Rujon näytelmät *Woyzeck* ja *Kunnalliskertomus* on palkittu Seinäjoen Harrastajateatterikesä-festivaalien kannustusrahapalkinnolla.
Teatteri Rujon esitys Kunnalliskertomus valittiin Helsingin Juhlaviikkojen Stage-festivaaleille 2009 ja esitys Mannerheim eli lapsistasi ei mitään Helsingin juhlaviikkojen Stage-festivaaleille 2010.

## Teatteri Rujon näytelmät
* Willy Russellin musikaali *Veriveljet* (*[[The Blood Brothers]]*) 2006
* Georg Büchnerin *[[Woyzeck]]* 2007
* Lauri Maijalan näytelmä *Kunnalliskertomus* 2009
* Lauri Maijalan näytelmä *Mannerheim eli lapsistasi ei mitään* 2010
* Dea Loherin näytelmä *Tatuointi* 2011
## Aiheesta muualla
* Teatteri Rujon kotisivut 
* Veriveljet-musikaalin arvostelu
Zohreh

**Zohreh** (pers. "Venus") oli kehitteillä ollut Iranin kehittämä tietoliikennesatelliitti, joka olisi kyennyt välittämään puheluita, telefakseja, radio-ohjelmia ja TV-ohjelmia koko Iraniin. Satelliitissa olisi ollut 12 transponderia, ja sen kustannukset olisivat olleet 132 miljoonaa Yhdysvaltain dollaria.

Iran ja Venäjä allekirjoittivat satelliitin kehityssopimuksen tammikuussa 2005. Sopimus on sittemmin peruttu.

## Katso myös
*Iranin avaruusohjelma

## Lähteet
*

### Viitteet
Jack Lawrence

**Jack Lawrence** (7. huhtikuuta 1912 &ndash; 15. maaliskuuta 2009) oli yhdysvaltalainen lauluntekijä.

Lawrence syntyi New Yorkissa ortodoksijuutalaiseen perheeseen ja opiskeli podiatriaa. Hän valmistui tohtoriksi vuonna 1932, mutta sai ensimmäisen laulunsa julkaistuksi samana vuonna, ja päätti ryhtyä musiikkialalle.

Lawrence on tehnyt musiikkia useille esiintyjille kuten Dinah Shorelle, The Ink Spotsille, Don Cornellille ja Frank Sinatralle. Hänet valittiin Songwriters Hall of Fameen vuonna 1975.

## Lähteet
Pariser Platz

**Pariser Platz** on yksi Saksan pääkaupungin Berliinin aukioista. Se sijaitsee kaupungin keskustassa, Brandenburgin portin edustalla, Unter den Lindenin läntisessä päässä. Aukio on nimetty Ranskan pääkaupungin Pariisin mukaan, Napoleonien sotien aikaisen liittoutuneiden vuoden 1814 Pariisin-miehityksen kunniaksi. Ennen vuotta 1814 aukio tunnettiin nimillä *Quarree* tai *Viereck*, joka tarkoittaa yksinkertaisesti ”nelikulmiota”.

Toisessa maailmansodassa Pariser Platzia ympäröivät rakennukset tuhottiin maan tasalle. Brandenburgin portti oli ainoa rakennelma, joka selviytyi ilman vakavia vaurioita. Aukio kuului sodan jälkeen Itä-Berliiniin, mutta Berliinin muurin rakentamisen myötä siitä tuli rajavyöhykettä, jonne yleisöllä ei ollut pääsyä. Saksan jälleenyhdistyttyä aukio päätettiin palauttaa takaisin entiseen loistoonsa.

Aukion ympärillä kohoaa nykyään 1990- ja 2000-luvuilla rakennettuja tunnettujen arkkitehtitoimistojen suunnittelemia rakennuksia, joiden joukossa ovat muun muassa Berliinin taideakatemian, Commerzbank-, DZ Bank- ja Dresdner Bank -pankkien sekä Ranskan ja Yhdysvaltain suurlähetystöjen rakennukset. Taideakatemia ja lähetystöt olivat toimineet aukion laidalla ja ennen sotaa, ja palasivat näin alkuperäisille paikoilleen. Yhdysvaltain lähetystö valmistui aukion rakennuksista viimeisenä vuonna 2008. Aukion laidalla sijaitsee myös kuuluisa hotelli Adlon, joka sekin on jälleenrakennettu. Berliinin senaatti määräsi pitämään uudisrakennusten rakennuskorkeuden matalana ja julkisivut hillittyinä, mutta Günter Behnischin suunnittelema taideakatemian lasiseinäinen rakennus sai luvan poiketa määräyksistä.

Pariser Platz on suljettu autoliikenteeltä ja varattu jalankululle ja pyöräilylle. Berliinin metron rakenteilla oleva linja U55 tulee ensimmäisessä rakennusosuudessaan päättymään Pariser Platzin kohdalle.

Pariser Platzia ympäröivissä taloissa ovat asuneet muun muassa oikeustieteilijä Friedrich Karl von Savigny, sotamarsalkka Friedrich von Wrangel, säveltäjä Giacomo Meyerbeer, kirjailija Achim von Arnim ja taidemaalari Max Liebermann.

## Lähteet
Espanjalainen kapriisi

**Espanjalainen kapriisi** () op. 34 on Nikolai Rimski-Korsakovin vuonna 1887 kirjoittama orkesteriteos, joka on nimensä mukaisesti vahvasti espanjalaisvaikutteinen. Säveltäjän itsensä johtama ensiesitys oli Pietarissa 31. lokakuuta 1887. 

*Espanjalainen kapriisi* kestää esitettynä noin 16 minuuttia. 

## Osat
# Alborada
# Variazioni
# Alborada
# Scena e canto gitano
# Fandango asturiano

## Lähteet
IRIS (raketti)

**IRIS** on Iranin kehittämä kantoraketti, joka pohjautuu kiinteää ajoainetta polttavaan Ghadr-110-nimiseen keskimatkan ballistiseen ohjukseen. Se puolestaan perustuu Kiinan ja alun perin Neuvostoliiton ohjusteknologiaan.
Magda Olivero

**Magda Olivero** (25. maaliskuuta 1910 Saluzzo, Piemonte – 8. syyskuuta 2014 Milano) oli italialainen sopraano.

Olivero syntyi Saluzzossa, Piemontessa, ja debytoi oopperalaulajana 1932. Olivero esiintyi mm. Metropolitan-oopperassa 1975. Olivero esiintyi viimeisen kerran suuren yleisön edessä maaliskuussa 1981, jolloin hän esitti Francis Poulencin säveltämän monologioopperan *[[La Voix humaine]]*. 

Magda Oliveron keskeistä ohjelmistoa olivat italialaiset veristiset oopperat, mm. Francesco Cilean, Giacomo Puccinin, Umberto Giordanon ja Arrigo Boiton teokset. Hän teki vain muutamia oopperoiden kokonaisia studioäänityksiä (mm. Turandot, 1938, ja Fedora, 1969), mutta hänen esityksiään on taltioitu huomattavasti enemmän.

Magda Oliveron keskeisiä rooleja oli Francesco Cilean Adriana Lecouvreur -oopperan nimirooli. Kun Olivero oli avioiduttuaan vetäytynyt näyttämöltä vuonna 1941, Cilea pyysi häntä takaisin esittämään nimenomaan Adrianan osaa. Hän levytti osia tuosta oopperasta vielä 83-vuotiaana vuonna 1993, ja samoin nauhoitti Adrianan monologin 86-vuotiaana Jan Schmidt-Garrén elokuvaa Opera Fanatic varten.

Magda Olivero lauloi kirkkomusiikkia ja aarioita pienimuotoisissa tilaisuuksissa vielä vanhoilla päivillään. Hän esiintyi viimeisen kerran 99-vuotiaana.

## Lähteet
H. Owen Reed

**H. (Herbert) Owen Reed** (17. kesäkuuta 1910 Odessa, Missouri – 6. tammikuuta 2014 Athens, Georgia) oli yhdysvaltalainen säveltäjä ja musiikkikirjailija.

Reed syntyi Missourissa ja opiskeli kotiosavaltionsa lisäksi Louisianassa. Vuonna 1937 hän kirjoittautui Eastman School of Musiciin. Myöhemmin hän opiskeli muun muassa Bohuslav Martinůn, Aaron Coplandin, Leonard Bernsteinin, Stanley Chappelin, Roy Harrisin ja Arnold Schönbergin johdolla.

Reed opetti vuosina 1939–1976 Michiganin valtionyliopistossa ja toimi vuodesta 1976 sen emeritusprofessorina. Hän tutki kansanmusiikkia ja sovelsi sen vaikutteita muun muassa teoksessaan *La Fiesta Mexicana* (1949). Muuhun tuotantoon kuuluu muun muassa kamarioopperatrilogia.

Reed julkaisi sävellystuotantonsa lisäksi kahdeksan sävellystä ja musiikin teoriaa käsittelevää kirjaa.

## Lähteet